cyanic-selkie/wikianc huggingface dataset:
বোডেন সংস্কৃত অধ্যাপক নির্বাচন, ১৮৬০
প্রেক্ষাপট
বোম্বাই নেটিভ ইনফ্যান্ট্রির লেফট্যানেন্ট কর্নেল জোসেফ বোডেনের দান করা অর্থে অক্সফোর্ড বিশ্ববিদ্যালয়ের বোডেন সংস্কৃত অধ্যাপকের পদটি চালু হয়। ১৮১১ সালে প্রয়াত বোডেনের ইচ্ছাপত্র অনুযায়ী তার কন্যার মৃত্যুর (যা ঘটেছিল ১৮২৭ সালে) বোডেনের এস্টেট বিশ্ববিদ্যালয়ের হাতে অর্পিত হয় একটি সংস্কৃত অধ্যাপকের পদ সৃষ্টির উদ্দেশ্যে। বোডেনের উদ্দেশ্য ছিল বাইবেলের জ্ঞান বিতরণ করে ভারতের জনসাধারণকে খ্রিস্টধর্মে দীক্ষিত করা। সেই সময় অক্সফোর্ড বিশ্ববিদ্যালয়ের বিধিবদ্ধ নিয়ম অনুযায়ী, অধ্যাপক ও কলেজ সভ্যদের পরিবর্তে সমাবর্তনের সদস্যেরা (অর্থাৎ অক্সফোর্ডের মাস্টার অফ আর্টস ডিগ্রিধারীরা, এক্ষেত্রে তাদের বিশ্ববিদ্যালয়ে শিক্ষকতা করার কোনও বাধ্যবাধকতা ছিল না) এই পদে নিযুক্ত অধ্যাপককে নির্বাচিত করতেন। ১৮৬০ সালের নির্বাচনের সময় সমাবর্তনের সদস্য সংখ্যা ছিল ৩,৭৮৬। ধর্মীয় ইতিহাসবিদ গুইলিম বেকারলেগের মতে, মোটা মাইনের এই অধ্যাপক পদটিকে সেই যুগে অত্যন্ত সম্মানজনক মনে করা হত। ১৮৬০ সালে ব্রিটেনের জাতীয় সংবাদপত্র দ্য টাইমস-এর একটি সম্পাদকীয়তে বলা হয় যে, এই অধ্যাপক পদটি অক্সফোর্ডে তথা সমগ্র সভ্য জগতের সবচেয়ে গুরুত্বপূর্ণ, সবচেয়ে প্রভাবশালী ও সবচেয়ে সুপরিচিত প্রতিষ্ঠানগুলির অন্যতম। নির্বাচিত অধ্যাপক আমরণ এই পদ অলংকৃত করেন এবং সেই যুগে তার বেতন ছিল বার্ষিক ৯০০ থেকে ১,০০০ পাউন্ড।
১৮৩২ সালে হোরাস হেম্যান উইলসন প্রথম বোডেন অধ্যাপক নির্বাচিত হন। ১৮৬০ সালের ৮ মে মৃত্যুর দিন পর্যন্ত তিনি এই পদ অলংকৃত করেছিলেন। ১৮৫৭ সালের ভারতীয় বিদ্রোহের ঠিক পরেই উইলসনের উত্তরসূরি নির্বাচনের সময় আসে। সেই সময় ভারতে ব্রিটিশ ধর্মপ্রচারকদের কাজের প্রকৃতি কেমন হওয়া উচিত তা নিয়ে একটি সাধারণ বিতর্ক চলছিল। উল্লেখ্য, ভারতে ব্রিটিশ ইস্ট ইন্ডিয়া কোম্পানি কর্তৃক নিয়ন্ত্রিত অঞ্চলগুলি ১৮৫৮ সালে সরাসরি ব্রিটিশ সাম্রাজ্যের অধিভুক্ত হয়। ১৮১৩ সাল পর্যন্ত কোম্পানি ভারতের স্থানীয় প্রথা ও রীতিনীতিগুলির বিষয়ে হস্তক্ষেপ না করার একটি সাধারণ নীতি নিয়ে চলেছিল। ভারতীয়দের ধর্মান্তরিত করতে হলে খ্রিস্টান ধর্মপ্রচারকদের বিশেষ ছাড়পত্র জোগাড় করতে হত। কার্যক্ষেত্রে যদিও ইভানজেলিক্যাল ছাড়া ওন্যান্য সম্প্রদায়ভুক্ত অধিকাংশ ধর্মপ্রচারকই ছাড়পত্র ছাড়াই ধর্মান্তরণের কাজ চালিয়ে যেতেন। উল্লেখ্য,সেই যুগে অন্যান্য খ্রিস্টান সম্প্রদায়ভুক্তে অন্য ধর্মের প্রতি সহিষ্ণুতা প্রদর্শনের ক্ষেত্রে অনেক বেশি প্রস্তুত হলেও ইভানজেলিক্যালদের অনেক বেশি বিপ্লবী-মনোভাবাপন্ন মনে করা হত। ইভানজেলিক্যাল আন্দোলনের শক্তিবৃদ্ধি ঘটলে তা ভারতে খ্রিস্টধর্ম প্রচারে আরও জোর দিতে থাকে। সেই কারণেই ১৮১৩ সালে কোম্পানি ধর্মপ্রচারকদের কার্যকলাপ-সংক্রান্ত বিধিটি শিথিল করে। ভারতীয় বিদ্রোহের পরিপ্রেক্ষিতে ১৮৫৮ সালের পর ব্রিটিশ সরকার ভারতীয়দের ধর্মে হস্তক্ষেপ করে আর অশান্তি বৃদ্ধি করতে রাজি ছিল না, কিন্তু ভারতে শাসনের কাজে নিযুক্ত ব্যক্তিরা অনেকেই ইভানজেলিক্যালদের ভারতীয়দের ধর্মান্তরিত করার প্রয়াসটির প্রতি সহানুভূতিশীল ছিলেন। বেকারলেগ মন্তব্য করেছেন, "খ্রিস্টীয় ধর্মপ্রচারের পরিসর বৃদ্ধি অবিচ্ছেদ্যভাবে ভারতে ব্রিটেনের ভূমিকার সংজ্ঞা নির্ধারণের প্রয়াসের এবং বাস্তবিক অর্থেই ভারতে ব্রিটেনের উপস্থিতির ন্যায্যতা প্রতিপাদন করার কাজের সঙ্গে যুক্ত হয়ে পড়ে।" প্রশ্ন ওঠে, ব্রিটেন কী শুধুই ভারত শাসন করবে, নাকি দেশটিকে "সভ্য" করেও তুলবে; এবং যদি দ্বিতীয়টিই হয় তাহলে ব্রিটিশরা কী ভারতের স্থানীয় সংস্কৃতি ও ধর্মের সংস্কার সাধন করবে না তাকে ধ্বংস করে দেবে। বেকারলেগের মতে, ভারতে ধর্মপ্রচার কর্মের পরিধি বৃদ্ধির সমর্থকেরা ১৮৫৮ সালের ঘটনাগুলিকে ভারতে খ্রিস্টধর্ম আনয়নের ব্যর্থতার প্রেক্ষাপটে ঈশ্বরের বিচার হিসেবে দেখেন।
সংস্কৃত শিক্ষার উদ্দেশ্য কী হতে পারে, তা নিয়ে দু’টি মত ছিল। একটি মতে, এই শিক্ষা ভারতে প্রশাসন পরিচালনা ও ভারতীয়দের ধর্মান্তরণের কাজে সহায়ক হতে পারে এবং অপর মতে, সংস্কৃত শিক্ষার প্রয়োজন সংস্কৃত ভাষা ও ভারতীয় সংস্কৃতিকে জানার জন্যই। কোম্পানির হেইলিবেরি ও হার্টফোর্ডশায়ারের কলেজে এবং কলকাতার ফোর্ট উইলিয়াম কলেজে কর্মচারীদের স্থানীয় সংস্কৃতি সম্পর্কে ওয়াকিবহাল রাখার জন্য ইস্ট ইন্ডিয়া কোম্পানি সংস্কৃতে নির্দেশ প্রদান করত। এর ফলে অনেকেই সংস্কৃত সাহিত্যে উল্লিখিত ভারতের ধর্ম ও সংস্কৃতি সম্পর্কে আগ্রহী হয়ে ওঠেন। মহাদেশীয় ইউরোপে অবশ্য পরিস্থিতি অন্যরকম ছিল। সেখানকার গবেষকেরা সংস্কৃতের চর্চা করতেন "ভাষার বিজ্ঞান" তুলনামূলক ভাষাবিজ্ঞানের অঙ্গ হিসেবে। সাম্রাজ্যের প্রশাসন পরিচালনার তাগিদ সেখানে ছিল না। অল্প কয়েকজন ইউরোপীয় পণ্ডিতই ভারতে এসেছিলেন। কিন্তু বহু ব্রিটিশ সংস্কৃতজ্ঞ ভারতে বসবাস ও কাজ করেন। মার্কিন গবেষক লিন্ডা ডওলিং-এর মতে, অন্যান্য বিষয়ের ব্রিটিশ গবেষকদের কেউ কেউ সংস্কৃতের সকল বিষয় নিয়েই সংশয় প্রকাশ করতেন। এদের কেউ কেউ সংস্কৃত গ্রন্থগুলিকে "লাতিন ও গ্রিক ভাষা থেকে ধার করা মামুলি ভাষাগত জালিয়াতি" মনে করতেন অথবা সেগুলিকে ব্রিটন ও ব্রাহ্মণের মধ্যে সম্পূর্ণ অনাকাঙ্ক্ষিত আত্মীয়তার প্রমাণ ছাড়া আর কিছুই নয়" বলে বিবেচনা করতেন।
প্রার্থীগণ
১৮৬০ সালের বোডেন সংস্কৃত অধ্যাপক নির্বাচনে মোট পাঁচ জন প্রার্থীর কথা উঠেছিল। এরা হয় নিজেরা এই পদে প্রতিদ্বন্দ্বিতার ইচ্ছা প্রকাশ করেছিলেন, নয় এদের অনুপস্থিতিতে এদের নাম প্রস্তাবিত হয়েছিল। কিন্তু শেষ পর্যন্ত নির্বাচনে প্রতিদ্বন্দ্বিতা করেন মোনিয়ার উইলিয়ামস ও ম্যাক্স মুলার। উইলিয়ামস (যিনি পরবর্তী জীবনে স্যার মোনিয়ার মোনিয়ার-উইলিয়ামস নামে পরিচিত হন) ছিলেন এক সেনা আধিকারিকের পুত্র। ভারতে জন্মগ্রহণকারী উইলিয়ামস অল্পকাল অক্সফোর্ডের বেলিয়ল কলেজে পড়াশোনা করার পর ভারতে সিভিল সার্ভিসে যোগ দেওয়ার জন্য হেইলিবেরিতে প্রশিক্ষণ গ্রহণ শুরু করেন। ভারতে যুদ্ধে ভ্রাতার মৃত্যুর ফলে তিনি অক্সফোর্ডে ফিরে এসে নিজের ডিগ্রি সমাপ্ত করেন। ১৮৪৪ সাল থেকে ১৮৫৮ সাল পর্যন্ত (এই বছরই ভারতীয় বিদ্রোহের প্রেক্ষিতে হেইলিবেরি কলেজটি বন্ধ হয়ে যায়) তিনি হেইলিবেরিতে উইলসনের সঙ্গে সংস্কৃত ও অন্যান্য ভাষা শিক্ষা দিতেন। উইলসনের উৎসাহে তিনি ইংরেজি-সংস্কৃত অভিধান রচনার কাজে হাত দিয়েছিলেন। ১৮৫১ সালে ইস্ট ইন্ডিয়া কোম্পানি বইটি প্রকাশ করেন। ভারত সচিবও বইটির পৃষ্ঠপোষকতা করেছিলেন। ওলন্দাজ নৃতত্ত্ববিদ পিটার ভ্যান ডের ভিরের মতে, যে উদ্দেশ্যে বোডেন এই পদ প্রতিষ্ঠায় উৎসাহিত হয়েছিলেন, সেই উদ্দেশ্যটির প্রতি উইলিয়ামসের "একটি ইভানজেলিক্যাল উদ্দীপনা" ছিল।
অন্যদিকে মুলার ছিলেন জার্মান ডাচি আনহল্ট-ডেসাউ-এর ব্যক্তিত্ব। গ্রিক ও লাতিন ভাষায় স্নাতকোত্তর ডিগ্রি অর্জনের পর এক নতুন বৌদ্ধিক প্রতিস্পর্ধা হিসেবে তিনি বিশ্ববিদ্যালয়ে সংস্কৃত অধ্যয়ন শুরু করেন। সেই যুগে ইউরোপে সংস্কৃত ছিল তুলনামূলকভাবে অধ্যয়নের নতুন এক বিষয় এবং ধ্রুপদি ভাষাগুলির সঙ্গে এটির প্রথাগত যোগসূত্রটি ভাষার ইতিহাস ও প্রকৃতি খতিয়ে দেখার কাজে রত গবেষকদের আকর্ষণ করেছিল। ১৮৪৩ সালে উনিশ বছর বয়সে তিনি জার্মানির লাইপসিগ বিশ্ববিদ্যালয় থেকে ডক্টরেট করেন এবং এক বছর বার্লিনে পড়াশোনা করার পর তিনি প্যারিসে গিয়ে প্রাচীন বৈদিক সংস্কৃত স্তোত্র সংকলন ঋগ্বেদের প্রথম মুদ্রিত সংস্করণের কাজ শুরু করেন। ১৮৪৬ সালে গবেষণের কাছে অল্পকালের জন্য ইংল্যান্ডে এসেছিলেন মুলার। কিন্তু সেখানেই তিনি থেকে যান সারা জীবন। প্রুসীয় কূটনীতিবিদ ব্যারন ফন বানসেন ও উইলসন ইস্ট ইন্ডিয়া কোম্পানির পরিচালকদের রাজি করান ঋগ্বেদ প্রকাশে অক্সফোর্ড ইউনিভার্সিটি প্রেসকে অর্থসাহায্য করার জন্য। ১৮৪৮ সালে মুলার অক্সফোর্ডে স্থায়ীভাবে বসবাস শুরু করেন এবং সংস্কৃত গবেষণার কাজ চালিয়ে যান। ১৮৫৪ সালে তিনি আধুনিক ইউরোপীয় ভাষাসমূহের টেলরিয়ান অধ্যাপক হন। উল্লেখ্য, এর আগে তিন বছর তিনি ওই পদে উপ-অধ্যাপক ছিলেন। এই পদে তিনি বছরে পেতেন ৫০০ পাউন্ড, যা ছিল বোডেন অধ্যাপক পদের সাম্মানিকের অর্ধেক। ১৮৫৫ সালে ব্রিটিশ নাগরিকত্ব গ্রহণের পর ১৮৫৮ সালে তিনি অল সোলস’ কলেজের সভ্য নির্বাচিত হন। মুলারের জীবনীকার তথা ভারতীয় লেখক নীরদচন্দ্র চৌধুরীর কথায়, এটি ছিল "সেই যুগে এক বিদেশির পক্ষে এক নজিরবিহীন সম্মান"।
এছাড়া যে তিন গবেষক এই পদটির জন্য প্রতিদ্বন্দ্বিতার ইচ্ছা প্রকাশ করেছিলেন বা অন্যদের দ্বারা মনোনীত হয়েছিলেন, তারা নির্বাচনের আগেই মনোনয়ন প্রত্যাহার করে নেন। ১৮৬০ সালের ২৮ মে দ্য টাইমস সংবাদপত্রে কলকাতার গভর্নমেন্ট কলেজের সংস্কৃতের অধ্যাপক এডওয়ার্ড কাওয়েলের প্রার্থীপদের কথা ঘোষিত হয়। সেখানে বলা হয়েছিল যে, কাওয়েল যে উইলসনের উত্তরসূরি হিসেবে "বিশেষ যোগ্যতাসম্পন্ন" সে কথা উইলসন নিজেই বলে গিয়েছেন। কিন্তু কোওয়েল পরে ভারত থেকে চিঠি লিখে জানান যে, তিনি মুলারের বিরুদ্ধে প্রতিদ্বন্দ্বিতায় অবতীর্ণ হতে রাজি নন। ১৮৬০ সালের অগস্ট মাসে প্রাক্তন বোডেন ছাত্রবৃত্তিপ্রাপ্ত তথা বারাণসীর গভর্নমেন্ট সংস্কৃত কলেজের অধ্যাপক রালফ গ্রিফিথ নিজের প্রার্থীপদ ঘোষণা করলেও নভেম্বরে তা প্রত্যাহার করে নেন। ১৮৬০ সালের জুন মাসে বারাণসীর কলেজের অধ্যক্ষ জেমস আর. ব্যালেনটাইনের নাম তারই ইংল্যান্ডবাসী বন্ধুদের দ্বারা প্রস্তাবিত হয়। এই প্রস্তাবনায় ব্যালেনটাইনকে "ব্রিটিশ সংস্কৃত পণ্ডিতদের প্রধান" বলে উল্লেখও করা হয়।
মুলারের ইস্তাহার
উইলসনের মৃত্যুর ছয় দিন পরে ১৮৬০ সালের ১৪ মে মুলার নিজের প্রার্থীপদ ঘোষণা করেন। সমাবর্তনের কাছে প্রেরিত প্রস্তাবনায় তিনি নিজের ঋগ্বেদ সম্পাদনার কথা উল্লেখ করে বলেন যে, এই গ্রন্থটি ছাড়া ধর্মপ্রচারকেরা হিন্দুধর্মের শিক্ষা সম্পর্কে সম্পূর্ণ জ্ঞান অর্জন করতে পারবেন না এবং তার ফলে তাদের কাজও ব্যাহত হবে। এই কারণ দর্শিয়েই প্রস্তাবনায় তিনি বলেন যে, নিজের জীবনের প্রধান অংশটি সেই কারণেই তিনি অতিবাহিত করেছেন বোডেন সংস্কৃত অধ্যাপক পদের প্রতিষ্ঠাতার উদ্দেশ্য সিদ্ধির জন্য। তিনি বিশেষভাবে সংস্কৃত নিয়েই কাজ করবেন বলে কথা দেন এবং বলেন যে ইউরোপ ও ভারতের শ্রেষ্ঠ পণ্ডিতদের থেকে এবং যে সব ধর্মপ্রচারকেরা তার গ্রন্থ ব্যবহার করে ভারতের প্রাচীন পৌত্তলিক রীতিনীতিগুলিকে উৎখাত করতে প্রয়াসী তাদের থেকে তিনি সাক্ষ্যপত্র দাখিল করবেন। যথাকালে তিনি মিশনারি সোসাইটিগুলির একটি তালিকা পেশ করেন, যারা ইস্ট ইন্ডিয়া কোম্পানির থেকে ঋগ্বেদের কপি চেয়ে পাঠিয়েছিল। এই সোসাইটিগুলির অন্যতম ছিল চার্চ মিশনারি সোসাইটি ও সোসাইটি ফর দ্য প্রোপাগেশন অফ দ্য গসপেল।
উইলিয়ামসের ইস্তাহার
মুলারের এক দিন পরে অর্থাৎ ১৮৬০ সালের ১৫ মে উইলিয়ামস নির্বাচনে প্রার্থী হওয়ার ইচ্ছা প্রকাশ করেন। সমাবর্তনের নিকট দাখিল করা লিখিত প্রস্তাবনায় তিনি বলেন যে, বোডেনের ধর্মপ্রচারণার ইচ্ছার প্রেক্ষিতে এই পদে তিনিই উপযুক্ত ব্যক্তি। নিজের জীবন ও কর্মজীবনের (নির্দিষ্টভাবে হেইলিবেরিতে তিনি সংস্কৃত সম্পর্কে যে জ্ঞান ও অভিজ্ঞতা অর্জন করেছিলেন) বিস্তারিত বিবরণ দিয়ে তিনি বলেন যে, বিগত চোদ্দো বছর ধরে তার জীবনের অভিপ্রায় হল সংস্কৃতে গভীর জ্ঞান অর্জন ও নিজের সকল ক্ষমতা প্রয়োগ করে সংস্কৃত সাহিত্য অধ্যয়নকে সহজ করে তোলা। নির্বাচকদের আশ্বাস দিয়ে তিনি বলেন যে, নির্বাচিত হলে তিনি পদের প্রবর্তকের উদ্দেশ্যকে (অর্থাৎ, ইংরেজদের ভারতবাসীকে খ্রিস্টধর্মে দীক্ষিত করার পথ সুগম করে দেওয়ার উদ্দেশ্যে সংস্কৃত ভাষার অধিকতর সাধারণ ও সমালোচনামূলক জ্ঞানের প্রবর্ধন) মাথায় রেখে নিজের যথাসাধ্য নিয়োজিত করবেন। ডওলিং লিখেছেন যে, মুলারের দৃষ্টিভঙ্গির সম্পূর্ণ বিপরীতে উইলসন সংস্কৃত চর্চাকে শুধুমাত্র ধর্মপ্রচারকদের দ্বারা হিন্দুদের ধর্মান্তরিত করার একটি উপায় মনে করতেন। ডওলিং-এর মতে, মুলারের আন্তর্জাতিক খ্যাতিসম্পন্ন কীর্তির বিপরীতে উইলিয়ামসের ধ্রুপদি সংস্কৃতে মাঝারি দক্ষতার থেকে দৃষ্টি ঘুরিয়ে দিতেই তিনি এই পন্থা অবলম্বন করেছিলেন। বিশেষত, বোডেনের মূল উদ্দেশ্যটির প্রতি তিনি এমন এক সময়ে আগ্রহ প্রকাশ করেছিলেন যখন সমাবর্তন পদ-প্রবর্তকের ইচ্ছার কথা ধর্তব্যের মধ্যে আনেনি।
প্রচারাভিযান
১৮৬০ সালের অগস্ট মাসে মুলার সমাবর্তনের উদ্দেশ্যে লেখেন যে, তিনি সংস্কৃতের সঙ্গে তুলনামূলক ভাষাবিজ্ঞান, ভারতীয় ইতিহাস ও সাহিত্য শিক্ষাদানেরও পরিকল্পনা গ্রহণ করেছেন। কারণ, তার মতে শুধুমাত্র সংস্কৃত ভাষাশিক্ষা বোডেনের দাক্ষিণ্যের প্রতি মামুলি কৃতজ্ঞতা প্রদর্শন। তিনি আরও বলেন যে, এই বিষয়গুলি সম্পর্কে জ্ঞান থাকলে ভবিষ্যতে দক্ষ ধর্মপ্রচারক, কর্মঠ রাজকর্মচারী ও বিশিষ্ট বোডেন গবেষকদের প্রস্তুত করার পথ সুগম হবে।
অপরপক্ষে উইলিয়ামস লেখেন যে, বোডেন যদি আন্তর্জাতিক খ্যাতিকেই সংস্কৃত অধ্যাপকের পদটির অধিকারী নির্বাচনের মাপকাঠি বলে উল্লেখ করে যেতেন, তাহলে তিনি প্রার্থীপদ ঘোষণা করতে দ্বিধাবোধ করতেন। কিন্তু বাস্তবে তিনি এমন কোনও নির্দেশ দিয়ে যাননি এবং কর্তৃপক্ষের বিধিতেও কোথা বলা নেই যে সংস্কৃত অধ্যাপককে বিভিন্ন বিষয়ে বক্তৃতা প্রদান করতে হবে। তিনি বৈদিক সাহিত্যকে কম গুরুত্বপূর্ণ, দার্শনিক সাহিত্যকে অতিমাত্রায় অতিন্দ্রীয়বাদী ও দুর্বোধ্য এবং সংস্কৃত ভাষার ধ্রুপদি বা আধুনিক যুগটিকে (ধর্মশাস্ত্র, দুই মহাকাব্য ও নাট্যসাহিত্য) সবচেয়ে গুরুত্বপূর্ণ মনে করতেন। তিনি সমাবর্তনকে মনে করিয়ে দেন যে, তিনিও দু’টি সংস্কৃত নাটক সম্পাদনা করেছেন এবং তৃতীয় যুগপর্যয়ের সংস্কৃত সাহিত্যের অন্তর্গত শাস্ত্রগ্রন্থগুলির মধ্যে বেদ অন্তর্ভুক্ত নয় ("যেমন ইতিপূর্বে ভাবা হত"), ঋগ্বেদ তো নয়ই। তিনি মন্তব্য করেন, ঋগ্বেদের মুলার-কৃত সংস্করণটির জন্য যে সময়, শ্রম, অর্থ ও বিদ্যা ব্যয়িত হয়েছে, তা বাইবেলের কোনও সংস্করণের জন্য ব্যয়িত হয়নি। সেই সঙ্গে তিনি এও বলেন যে, বোডেন চাননি সেকেলে হতে চলা বৈদিক শাস্ত্রকে বাঁচিয়ে রেখে ও প্রচার করে খ্রিস্টীয় ধর্মপ্রচারকদের কাজের সাহায্য করতে। উইলিয়ামস বলেন, সংস্কৃত চর্চার ক্ষেত্রে তিনি যে পদ্ধতি অবলম্বন করেছেন, অর্থাৎ অভিধান ও ব্যাকরণ গ্রন্থ প্রণয়ন, তা ইংরেজ-মননের সঙ্গে সামঞ্জস্যপূর্ণ এবং মুলারের "মহাদেশীয়" ও "দার্শনিকসুলভ" দৃষ্টিভঙ্গির সম্পূর্ণ বিপরীত। মুলারের পদ্ধতি অনুসারে, আধুনিক কালের হিন্দুদের কাছে অপ্রাসঙ্গিক হয়ে পড়া ধর্মগ্রন্থগুলি নিয়ে আলোচনা করা হয়; সেই সব গ্রন্থ ধর্মপ্রচারকদের কোনও কাজেই লাগে না।
১৮৬০ সালের ২৯ অক্টোবর দ্য টাইমস পত্রিকায় প্রকাশিত একটি চিঠিতে মুলার উইলিয়ামসের বিতর্কে লিপ্ত হন। বোডেন অধ্যাপক হিসেবে ইতিহাস, দর্শন ও অন্যান্য বিষয় শিক্ষাদান অন্যায্য এই দাবিটির প্রেক্ষিতে তিনি উইলসনের একটি সাধারণ বক্তৃতা উদ্ধৃত করে বলেন উইলসনের বরাবরের ইচ্ছা ছিল "হিন্দুদের প্রতিষ্ঠান ও সামাজিক অবস্থা, সাহিত্য ও ধর্ম সম্পর্কে একটি সাধারণ শিক্ষা" প্রদান করা। মুলার উল্লেখ করেন যে, উইলিয়ামস সংস্কৃত সাহিত্যকে যে তিনটি ক্ষেত্রে ভাগ করেছেন সেই তিনটি ক্ষেত্রেও তাঁর প্রকাশনা রয়েছে এবং মুলারের নিজের একটি প্রকাশনার উইলসন কৃত সমালোচনার প্রেক্ষিতে বৈদিক সাহিত্যের তুলনামূলক কম গুরুত্ব-সংক্রান্ত উইলিয়ামসের মতটির বিরোধিতা করেন। মুলার বলেন যে, উইলিয়ামস "একাই" মনে করেন যে বেদ নয়, মহাকাব্য ও নাটকগুলি প্রকৃত ধর্মগ্রন্থ। ঋগ্বেদ সম্পাদনায় মুলার যতটা শ্রম দান করেছেন বলে উইলিয়ামস অনুমান করেছেন, তা অস্বীকার করেন মুলার এবং বলেন বাইবেলে তিনি কতটা গুরুত্ব দিয়েছেন তার তুলনা করা "প্রায় অপ্রাসঙ্গিক"। বোডেন বৈদিক সাহিত্যের পৃষ্ঠপোষকতা করতে চাননি এই দাবি খণ্ডনের মাধ্যমে মুলার নিজের বক্তব্যের সিদ্ধান্তে উপনীত হন। তিনি উল্লেখ করেন যে, কলকাতার অ্যাংলিকান বিশপ (জর্জ কটন) লিখেছিলেন যে হিন্দু পণ্ডিতদের সঙ্গে আলোচনায় সমকক্ষ হতে ধর্মপ্রচারকদের সংস্কৃত ও সেই ভাষায় লেখা শাস্ত্রগুলি সর্বোচ্চ গুরুত্ব সহকারে পাঠ করতে হবে এবং বিশপের দৃষ্টিকোণ থেকে মুলার কৃত সম্পাদিত ও উইলসন কৃত অনূদিত ঋগ্বেদের তুলনায় অধিকতর মূল্যবান আর কিছুই নেই।
এই চিঠিটির পরে উইলিয়ামস অভিযোগ করেন যে, মুলার সংবাদপত্রে প্রচার চালিয়ে উইলিয়ামসের বক্তব্যের ভ্রান্ত ব্যাখ্যা প্রদান করছেন। মুলার তিন জন অধ্যাপক ও কুইন’স কলেজের প্রাধ্যক্ষকে চিঠিটির শুদ্ধতা প্রতিপাদনের অনুরোধ জানান এবং সকলেই মুলারের পক্ষে মত প্রকাশ করেন। বেকারলেগের দৃষ্টিতে, এই সকল উত্তর ও প্রত্যুত্তর দুই প্রার্থী ও সমর্থকদের মধ্যে ক্রমবর্ধমান উত্তপ্ত বাদানুবাদকে চিত্রিত করে। এক আধুনিক গবেষকের কথায়, মনে হচ্ছিল যেন দুই প্রার্থী পার্লামেন্টের সম্ভাব্য সদস্যপদের প্রার্থী। ধর্মীয় বিদ্যার ব্রিটিশ প্রভাষক টেরেন্স টমাস দুই প্রার্থীর সমর্থকদের দ্বারা একে অপরের দিকে ছুঁড়ে দেওয়া ম্যাক্স মুলারের নাগরিকতা নিয়ে অপমান এবং সংস্কৃতজ্ঞ হিসেবে মোনিয়ার উইলিয়ামসের যোগ্যতা নিয়ে প্রশ্ন নথিভুক্ত করেছিলেন। উদাহরণস্বরূপ, অক্সফোর্ডের অন্যতম বোডেন স্কলার রবিনসন এলিস বলেছিলেন যে, উইলিয়ামস এমন প্রমাণ দিতে পারেননি যে তিনি কোনও সংস্কৃত গ্রন্থ পাঠ করতে পারেন। এই কথার প্রতিবাদ জানানো হলে তিনি নিজের দাবির পরিবর্তে বলেন যে, উইলিয়ামস তখনই কোনও বই পড়তে পারেন যখন তিনি সেটিকে অন্য একটির সঙ্গে তুলনা করতে পারেন এবং এই বিষয়টিকে বর্ণনা করতে গিয়ে বলেন এটি হল এমন একটি যান্ত্রিক শ্রম, যা প্যারিস ও বার্লিনের সাধারণ গ্রন্থাগারগুলিতে বছরে আধ ক্রাউন মূল্যে পাওয়া যায়।
প্রত্যেক প্রার্থীরই একটি করে সহায়ক সমিতি ছিল। উইলিয়ামসের দু’জন সহায়ক ছিলেন, একজন লন্ডনে ও অপরজন অক্সফোর্ডে। প্রচারের কাজে তিনি এক হাজার পাউন্ডেরও বেশি অর্থ ব্যয় করেন, যা বোডেন অধ্যাপকের বার্ষিক বেতনের চেয়েও বেশি। ১৮৬০ সালের জুন মাসে নিজের মাকে লেখা একটি চিঠিতে মুলার অভিযোগ করেন যে সমগ্র ইংল্যান্ডে ছড়িয়ে ছিটিয়ে থাকা ৪০০০ নির্বাচকের প্রত্যেককে চিঠি দিতে হবে; তিনি বলেন যে মাঝে মাঝে মনে হয় নির্বাচনে না দাঁড়ালেই ভালো হত, এবং সেই সঙ্গে তিনি বলেন "আমি যদি না জিততে পারি, তাহলে আমি অত্যন্ত খিটখিটে হয়ে যাব!".
সমর্থক ও সংবাদপত্র
১৮৬০ সালের ২৭ জুন দ্য টাইমস পত্রিকায় দুই প্রার্থীর অগ্রণী সমর্থকদের একটি তালিকা প্রকাশিত হয়। দেখা যায় অনেকেই দুই প্রার্থীর কারও প্রতি সমর্থনের কথা ঘোষণা করেননি, "কারণ তারা দেখতে চেয়েছিলেন যে ভারত থেকে কোনও প্রকৃত যোগ্য ব্যক্তি নিজের নাম ঘোষণা করেন কিনা"। মুলারকে সমর্থন করেছিলেন ফ্রান্সিস লেইটন, হেনরি লিডেল ও উইলিয়াম থমসন (অল সোলস, ক্রাইস্ট চার্চ ও কুইনস কলেজের তিন অধ্যক্ষ), এডওয়ার্ড পুসে, উইলিয়াম জেকবসন ও হেনরি অকল্যান্ড (হিব্রু, ডিভিনিটি ও মেডিসিনের রেজিয়াস প্রফেসরগণ) এবং অন্যান্যেরা। উইলিয়ামসের ঘোষিত সমর্থকদের মধ্যে ছিলেন বিশ্ববিদ্যালয় ও ব্যালিওল কলেজের প্রধানেরা (ফ্রেডেরিক চার্লস প্লাম্পটর ও রবার্ট স্কট) এবং দশটি ভিন্ন ভিন্ন কলেজের সভ্যগণ।
নির্বাচনের দুই দিন আগে ১৮৬০ সালের ৫ ডিসেম্বর মুলারের বন্ধুগণ দ্য টাইমস পত্রিকায় মুলারের সমর্থকদের একটি তালিকার বিজ্ঞাপন প্রকাশ করেন। এই বিজ্ঞাপনটি প্রকাশিত হয়েছিল উইলিয়ামসের পক্ষ থেকে প্রচারিত একই ধরনের একটি তালিকার প্রত্যুত্তরে। ততদিনে মুলারের সমর্থকের তালিকায় এসেছিলেন ১১টি কলেজ অথবা বিশ্ববিদ্যালয়ের হলের প্রধানেরা, ২৭ জন অধ্যাপক, ৪০ জনেরও বেশি কলেজ ফেলো ও গৃহশিক্ষক এবং স্যামুয়েল উইলবারফোর্স (অক্সফোর্ডের বিশপ) ও স্যার চার্লস উড (ভারত সচিব) সহ বিশ্ববিদ্যালয়ের অনেক অনাবাসী সদস্য। পরদিন প্রকাশিত একটি তালিকায় মুলারের সমর্থকদের মধ্যে ইয়র্কের আর্চবিশপ চার্লস লংলের নাম অন্তর্ভুক্ত হয়। সামগ্রিকভাবে প্রত্যেক প্রার্থীর সাধারণ সমর্থকের সংখ্যা ছিল প্রায় সমান। কিন্তু নীরদচন্দ্র চৌধুরীর মতে, মুলারের সমর্থকদের মধ্যে ছিলেন "সে যুগের ইউরোপের সকল বিশিষ্ট প্রাচ্যবিদ", অন্যদিকে উইলিয়ামসের সমর্থকেরা "ততটা খ্যাতনামা ছিলেন না"।
সংবাদপত্র ও সাময়িকীগুলিও এই বিতর্কে যোগদান করেছিল, কয়েকটি বেশ সোচ্চারই হয়েছিল। ইভানজেলিক্যাল প্রকাশনা দ্য রেকর্ড দুই প্রার্থীর মধ্যে পার্থক্য প্রতিপাদন করতে গিয়ে লেখে: মুলারের রচনা "সাহিত্যের প্রতি আগ্রহী সকল মানুষের কাছে পরিচিত, কিন্তু সেগুলি তাদের ধর্মীয় মতামতে আত্মবিশ্বাসকে ধ্বংস করে দিয়েছে"; উইলিয়ামসের বর্ণনায় লেখা হয়েছিল যে তিনি "অকপট ধর্মানুরাগী ব্যক্তি এবং তিনিই সম্ভবত ঈশ্বরের আশীর্বাদে নিজের পরিশ্রমে অধ্যাপক পদটির প্রতিষ্ঠার পরম উদ্দেশ্যের উন্নতিবিধান করতে পারবেন।" অন্যান্য সংবাদপত্রগুলি প্রার্থীদের জাতীয়তার বিষয়টিতে আলোকপাত করেছিল। বেকারলেগের কথায়, "বোডেন চেয়ারের জন্য ভোটদান উত্তরোত্তর দেশপ্রেমের একটি পরীক্ষায় পরিণত হচ্ছিল।" দ্য হোমওয়ার্ড মেইল (একটি লন্ডন-ভিত্তিক সংবাদপত্র, যা ভারতের এবং ভারত-সংক্রান্ত সংবাদ প্রকাশে মনোযোগ দিত) পাঠকদের জিজ্ঞাসা করেছিল, তারা "এক অপরিচিত ও এক বিদেশী"কে জয়ী করতে চান, নাকি "নিজেদের কাউকে" চান। দ্য মর্নিং পোস্ট-এর এক লেখক লেখেন যে, নির্বাচকদের উচিত "ইংরেজের বিশ্ববিদ্যালগুলির শ্রেষ্ঠ পুরস্কারগুলিকে ইংরেজ ছাত্রদের জন্য রেখে দেওয়া"। মর্নিং হেরাল্ড বলে যে, এটি "জাতীয় স্বার্থের প্রশ্ন", কারণ এটি রাজকর্মচারী ও ধর্মপ্রচারকদের শিক্ষাকে প্রভাবিত করবে এবং সেই কারণে "ভারতে খ্রিস্টধর্মের প্রগতি এবং সেই সাম্রাজ্যে ব্রিটিশ কর্তৃত্ব রক্ষণাবেক্ষণ"ও প্রভাবিত হবে। এই পত্রিকা আশঙ্কা করে যে একজন জার্মানকে দেশের অগ্রণী শিক্ষাপ্রতিষ্ঠানের সংস্কৃত অধ্যাপকের পদ দিলে ব্রিটেন হাস্যস্পদ হবে।
অবশ্য মুলারও প্রেসের সমর্থন পেয়েছিলেন। ১৯৬০ সালের ২৯ অক্টোবর দ্য টাইমস পত্রিকার একটি সম্পাদকীয়কে মুলারকে "পৃথিবীর শ্রেষ্ঠ সংস্কৃত পণ্ডিতের থেকে বেশি বা কম কিছু নন" বলে উল্লেখ করা হয়। এই সংবাদপত্রে পরিস্থিতিটিকে ১৮৩২ সালের নির্বাচনের সঙ্গে তুলনা করা হয়, যেখানে নির্বাচকদের সামনে শ্রেষ্ঠ পণ্ডিত (উইলসন) ও "উপহারটিকে সর্বাপেক্ষা খ্রিস্টীয় করে তোলা" এক ভালো পণ্ডিতের (উইলিয়াম হজ মিল) মধ্যে একজনকে বেছে নিতে হয়েছিল। এই পত্রিকায় বলা হয় উইলিয়ামসকে আপাতদৃষ্টিতে মনে হয় "বিশ্ববিদ্যালয়ের ব্যক্তিত্ব…, তিনি ‘দক্ষভাবেই’ পদটির জন্য যোগ্য, এবং সর্বোপরি, তিনি এমন এক মানুষ যার হাতে, কানাঘুষোয় যেমন শোনা যাচ্ছে, খ্রিস্টধর্মের স্বার্থ সঠিকভাবে নিরাপদ থাকবে।" ইতিহাস, দর্শন, পুরাণ ও তুলনামূলক ভাষাবিজ্ঞান শিক্ষা না দেবার যে সিদ্ধান্ত তিনি নিয়েছে তা "বিষয়টি অত্যন্ত নিরাভরণ করে দেবে" এবং যার ফলে পদটি "একটি ফাঁকা চেয়ারে" পরিণত হবে। পত্রিকাটিতে বলা হয় মুলার হলেন "কর্নেল বোডেনের প্রবর্তিত পদটির শর্তাবলির শ্রেষ্ঠ উত্তর"। মুলারের অধ্যয়নের ক্ষেত্র – সংস্কৃত সাহিত্যের প্রাচীনতম পর্যায় – "নিশ্চয় সমগ্র বিষয়টির চাবি", অন্যদিকে উইলিয়ামস শুধুমাত্র পরবর্তী যুগটি সম্পর্কেই ওয়াকিবহাল, যা "কম প্রামাণিক ও কম পবিত্র" রচনার যুগ। সম্পাদকীয়টির শেষে বলা হয় যে, অক্সফোর্ড "কম শিক্ষিত প্রার্থীকে নির্বাচিত করবে না; সকল ক্ষেত্রেই, তার থেকে এটা গ্রহণ করবে না যে এটি একটি সুস্থ খ্রিস্টান নির্বাচনের সত্যকারের নীতি।"
অক্সফোর্ড আন্দোলনের সঙ্গে জড়িত প্রভাবশালী "হাই চার্চ" অ্যাংলিকান ধর্মতত্ত্ববিদ প্যুজি মুলারের সমর্থনে যে চিঠিটি লিখেছিলেন তা পুনঃপ্রকাশিত হয় দ্য টাইমস পত্রিকায়। পুসের মত ছিল, বোডেনের উদ্দেশ্য সর্বাপেক্ষা গতিশীল হতে পারে মুলারকে নির্বাচিত করার মাধ্যমে। তিনি লিখেছিলেন, যাদের মধ্যে ধর্মপ্রচারকেরা ধর্মপ্রচার করতে যাবেন তাদের ধর্ম সম্পর্কে বিস্তারিতভাবে না জানলে ধর্মপ্রচারকেরা তাদের ধর্মান্তরিত করতে পারবেন না এবং মুলারের প্রকাশনাগুলি এই ধরনের কাজের ক্ষেত্রে "অদ্যাবধি বিতরিত শ্রেষ্ঠ উপহার"। তিনি আরও লিখেছিলেন, যে পদে মুলার নিজের সকল সময় "ভারতকে ধর্মান্তরিত করার জন্য এমন এক প্রধান ও চিরস্থায়ী গুরুত্বসম্পন্ন" কাজে অতিবাহিত করতে পারবেন, সেই পদে তাকে নির্বাচন করলে অক্সফোর্ডের লাভই হবে। বেকারলেগ পুসের সমর্থনকে বিশেষভাবে উল্লেখযোগ্য মনে করেন। কারণ প্যুজি খ্রিস্টধর্মের প্রতি মুলারের "গোঁড়ামিমুক্ত" ধ্যানধারণার সমর্থক ছিলেন না এবং সেই কারণেই ভারতে ধর্মপ্রচারকদের কাজের অগ্রগতির জন্য প্রার্থীর শিক্ষাগত যোগ্যতার বিচারে প্যুজির মতামতের গুরুত্ব ছিল। নির্বাচনের অব্যবহিত পূর্বে এক অজ্ঞাতনামা লেখক প্রেসের উদ্দেশ্যে লেখা একটি চিঠিতে এই মত করেন: "কোনও ব্যক্তির ব্যক্তিগত চরিত্রকে অবশ্যই গুরুত্ব দিতে হবে এবং যখন তিনি ড. প্যুজি ও ড. ম্যাকব্রাইডের মতো ব্যক্তিকে নিজের দ্বিধাহীন সমর্থক হিসেবে মিলিত করতে পারেন তখন সেই ব্যক্তির ধর্মতাত্ত্বিক মতামত নিয়ে সমালোচনার জায়গা অল্পই থাকে।" – এই চিঠিতে উল্লিখিত জন ম্যাকব্রাইড সম্পর্কে অক্সফোর্ড ডিকশনারি অফ ন্যাশনাল বায়োগ্রাফি গ্রন্থে বলা হয়েছে তিনি ছিলেন "‘পুরনো’ ইভানজেলিক্যাল মতবাদের এক বিশিষ্ট অযাজক ধর্মজ্ঞ"। যদিও ডওলিং-এর মতে, "ধর্মতাত্ত্বিক বাদানুবাদের সূক্ষ মোচড়, ভিক্টোরীয় ধর্মবোধের সূক্ষ্ম মাত্রা ও বিবেক-যন্ত্রণার প্রতি উপলব্ধি করার ক্ষমতা" মুলারের ছিল না – এই দুর্বলতাই মুলারের প্রতিকূল হয়েছিল।
নির্বাচন
১৮৬০ সালের ৭ ডিসেম্বর শেলডোনিয়ান থিয়েটারে নির্বাচনটি অনুষ্ঠিত হয়। সেই দিন দ্বিপ্রহরে পশ্চিম ইংল্যান্ড থেকে যাত্রীদের আসার সুবিধে করে দেওয়ার জন্য ডিডকোট ও অক্সফোর্ডের মধ্যে তিনটি বিশেষ ট্রেনের বন্দোবস্ত করা হয় এবং সন্ধ্যা অক্সফোর্ড থেকে ডিডকোট হয়ে লন্ডন পর্যন্ত একটি অতিরিক্ত ট্রেন চালানো হয়। লিভারপুল, ম্যাঞ্চেস্টার ও বারকেনহেডের মতো এলাকাগুলি থেকে যাত্রীদের অক্সোফোর্ডে আসার সুবিধে করে দেওয়ার জন্য উত্তর ইংল্যান্ড থেকে লন্ডনগামী একটি ট্রেনকে ব্লেচলিতে আনা হয়। ইভানজেলিক্যাল যাজকদের ভোটদানের জন্য সমবেত করা হয়। প্রায় সাড়ে পাঁচ ঘণ্টারও বেশি সময় ধরে ভোট গ্রহণ চলে। সমাবর্তনের ৮৩৩ জন সদস্য উইলিয়ামসকে এবং ৬১০ জন সদস্য মুলারকে সমর্থন করেন।
মুলারকে সাধারণভাবে উইলিয়ামসের তুলনায় শ্রেষ্ঠতর মনে করা হলেও কেন তিনি পরাজিত হয়েছিলেন, তা নিয়ে ইতিহাসবিদেরা বিভিন্ন মত প্রকাশ করেছেন। বেকারলেগ কয়েকটি সম্ভাব্য কারণের কথা বলেছেন: উইলিয়ামস পরিচিত ছিলেন সংস্কৃত শিক্ষক হিসেবে, অন্যদিকে মুলারের পরিচয় শিক্ষক হিসেবে নয়, ছিল লেখক ও অনুবাদক হিসেবে; উইলিয়ামসের মতো মুলারের ইস্ট ইন্ডিয়া কোম্পানি ও ইন্ডিয়ান সিভিল সার্ভিসের সঙ্গে যোগসূত্র ছিল না যে তিনি সেখান থেকে সমর্থক সংগ্রহ করতে পারবে এবং সর্বোপরি উইলিয়ামসের মতো মুলার অক্সফোর্ডের শিক্ষার্থী ছিলেন না। মুলারের মৃত্যুর পর আর্থার ম্যাকডোনেলের (বোডেন অধ্যাপক, ১৮৯৯-১৯২৬) স্মৃতিচারণায় লেখেন যে, নির্বাচনটি "সংস্কৃত পণ্ডিত হিসেবে প্রার্থীদের মেধার ভিত্তিতে নয়, বরং তাদের রাজনৈতিক ও ধর্মীয় মতামতের ভিত্তিতে অনুষ্ঠিত হয়েছিল" এবং সেই সঙ্গে বলেন যে "বিতর্কের মেজাজে ভোট হয় এবং বহু-সংখ্যক সদস্য ভোট দিতে আসেন।" একইভাবে ডওলিংও লিখেছেন যে, "অক্সফোর্ডের বাইরে অপেক্ষাকৃত কম উদার পরিসরে ... মুলার যে ‘ইংরেজ নন’ সেই বিতর্ক মুলারের বিরুদ্ধে গুরুতর হয়ে ওঠে", কারণ "এই বিতর্কটি ছিল উত্তরের অযোগ্য (এবং অবশ্যই সেই কারণেই বিতর্কটি উত্থাপিত হয়)।" সেই সঙ্গে তিনি বলেন যে, টোরিরা মুলারের উদারনৈতিক রাজনৈতিক দৃষ্টিভঙ্গির বিরোধিতা করেছিল, অক্সফোর্ডে ঐতিহ্যবাদীদের একাংশ "জার্মানিকৃত" সংস্ক্রার প্রত্যাখ্যান করেছিল এবং "অ্যাংলিকান যাজক সম্প্রদায় ... তার উমলাইটে (জার্মান ভাষাগোষ্ঠীতে স্বরধ্বনির পরিবর্তন) ওত-পেতে-থাকা অবিশ্বাস শনাক্ত করেছিল"। মার্কিন ইতিহাসবিদ মার্জরি হুইলার-বার্কলে মনে করেন মুলারের বিরুদ্ধে মতপ্রকাশকারীদের তিনটি অভিসন্ধি যেভাবে জট পাকিয়ে রয়েছে তা থেকে এগুলিকে আলাদা করা যায় না। ডওলিং লিখেছেন, ভারতে ধর্মপ্রচারণার কাজকে সমর্থনকারীরা এটিকে ব্রিটিশ শাসন অব্যাহত রাখার একটি উপায় হিসেবে দেখেছিলেন এবং মুলারকে নির্বাচিত করে ঝুঁকি নেওয়ার কোনও প্রয়োজনীয়তা অনুভব করেননি। কারণ মুলারের "অসন্তোষজনক ধর্মীয় মতামতের কুখ্যাতি" ছিল, কিন্তু উইলিয়ামস ছিলেন এমন এক পণ্ডিত যিনি "নিজের রক্ষনশীলতা ও ধর্মানুরাগের জন্য বিশেষভাবে পরিচিত"।
মুলার মনে করতেন যে, নিজের জার্মান বংশপরিচয় এবং তার খ্রিস্টধর্ম যথেষ্ট গোঁড়া নয় এই সন্দেহের কারণেই তিনি পরাজিত হয়েছে। এই বিষয়গুলি বিশ্ববিদ্যালয়ের অনাবাসী সদস্য নির্বাচকদের বিশেষভাবে প্রভাবিত করেছিল। তিনি লিখেছিলেন যে তার পরাজনের কারণ "কুৎসাত্মক মিথ্যা এবং নোংরা নির্বাচনী পদ্ধতি।" উইলিয়ামস নিজের অপ্রকাশিত আত্মজীবনীতে লিখেছিলেন যে, তিনি "পারিপার্শ্বিক পরিস্থিতির আনুকূল্য" অর্জন করেছিলেন এবং মুলারের ঠিক বিপরীত ক্রমে তাকে রাজনৈতিক ও ধর্মীয় দৃষ্টিকোণ থেকে রক্ষণশীল মনে করা হত।
উত্তরকালীন ঘটনাবলি
১৮৯৯ সালে মৃত্যুর পূর্ববধি উইলিয়ামস বোডেন অধ্যাপকের পদ অলংকৃত করেন। যদিও ১৮৮৭ সালে স্বাস্থ্যের কারণে তিনি শিক্ষকতা থেকে অবসর গ্রহণ করেছিলেন (যদিও পদটি ধরে রেখেছিলেন)। পদটির ভূমিকার কথা মাথায় রেখে তিনি নিজের উদ্বোধনী বক্তৃতাটির নামকরণ করেন "ধর্মপ্রচারণার কাজের নিরিখে সংস্কৃত অধ্যয়ন" (ইংরেজি: "The Study of Sanskrit in Relation to Missionary Work") টমাস লিখেছেন যে, ইস্ট ইন্ডিয়া কোম্পানি কর্মক্ষেত্রে সংস্কৃত বা ফারসির পরিবর্তে ইংরেজির ব্যবহার শুরু করেছিল। তাই "[১৮৩২ সালে] বোডেন অধ্যাপক পদটি চালু হওয়ার অল্পকালের মধ্যেই শিক্ষার্থীর স্বাভাবিক উৎসটি শুকিয়ে গিয়েছিল"। উইলিয়ামস অক্সফোর্ডে ইন্ডিয়ান ইনস্টিটিউট প্রতিষ্ঠায় সহায়তা করেন। ১৮৭৫ সালে তিনি ধারণাটির প্রস্তাব দেন এবং ভারত ভ্রমণের সময় প্রকল্পটির জন্য তহবিল গড়ে তোলেন। বিশ্ববিদ্যালয় কর্তৃপক্ষকে তিনি রাজি করান প্রাচ্যবিদ্যায় একটি ডিগ্রি পাঠক্রম চালু করার ব্যাপারে। তিনি যে গ্রন্থগুলি প্রকাশ করেন তার মধ্যে রয়েছে নাটকের অনুবাদ ও ব্যাকরণ। ১৮৮৬ সালে তিনি নাইটহুড পান এবং ১৮৮৭ সালে এক নাইট কম্যান্ডার অফ দি অর্ডার অফ দি ইন্ডিয়ান এম্পায়ার নিযুক্ত হন। সেই সময় তিনি নিজের পদবি পরিবর্তন করে স্যার মোনিয়ার মোনিয়ার-উইলিয়ামস নামে পরিচিত হন।
নতুন অধ্যাপকের যোগ্যতা সম্পর্কে বিরুদ্ধ মত পোষণ করলেও রবিনসন এলিসকে উইলিয়ামসের বক্তৃতায় উপস্থিত থাকতে হত। উইলিয়ামস বলেছিলেন এলিসের "পুরো চালচলন ছিল এমন এক মানুষের যে আমার চোখের সামনে থেকে দূরে চলে যাওয়ার জন্য ভূমিকম্প বা যে কোনও প্রাকৃতিক বিপর্যয়কে স্বাগত জানাতে প্রস্তুত"। সামগ্রিকভাবে, উইলিয়ামস মুলার ছাড়া তার বিরুদ্ধে ভোটদাতাদের সকলেরই মন জয় করেছিলেন।
চৌধুরীর মতে, মুলারের কাছে এই নির্বাচনে পরাজয় ছিল "তার গবেষক ও বৌদ্ধিক জীবনের একটি নির্ণায়ক মোড়"। এর অর্থ ছিল মুলার অক্সফোর্ডে আর কখনও সংস্কৃত শিক্ষাদান করবেন না। যদিও ১৯০০ সালে মৃত্যু পর্যন্ত তিনি সেখানেই থেকে যান; ভারতেও তিনি কোনওদিন আসেননি। উইলিয়ামসের মতে, পদটি জয় করতে না পেরে অত্যন্ত হতাশ হয়ে মুলার "মোনিয়ার উইলিয়ামস ও তার পরিবারবর্গকে অক্সফোর্ডের রাস্তায় নিয়মিত এড়িয়ে চলতেন অথবা শীতল আচরণ করতেন"। ১৮৬৮ সালে তুলনামূলক ভাষাবিজ্ঞানের একটি অধ্যাপক পদ মুলারকে দেওয়া হয়। এটিই ছিল অক্সফোর্ডে রাজকীয় বা ব্যক্তিগত দান ব্যতীত বিশ্ববিদ্যালয় কর্তৃক প্রতিষ্ঠিত প্রথম অধ্যাপক পদ। ১৮৭৫ সালে বিশ্ববিদ্যালয় উইলিয়ামসকে একটি সাম্মানিক ডক্টরেট প্রদানের প্রস্তাব দিলে মুলার পদত্যাগ পত্র লেখেন। যদিও চিঠিতে তিনি পদত্যাগের কারণ হিসেবে সংস্কৃত অধ্যয়নে আরও সময় দানের কথা উল্লেখ করেছিলেন। বন্ধুরা তাকে নিবৃত্ত করতে চেষ্টা করেন। বিশ্ববিদ্যালয় তখন তাকে দায়িত্ব থেকে অব্যহতি দিয়ে একজন সহ-অধ্যাপক নিয়োগ করে। এই সম্মান তার খুবই ভালো লাগে।
ভারতীয় ইতিহাসবিদ রাজেশ কোছার মুলারের প্রতি ইস্ট ইন্ডিয়া কোম্পানির সমর্থনের কথা উল্লেখ করে মন্তব্য করেন যে, "অক্সফোর্ডের অধ্যাপকেরা নিজ নিজ কারণে তার মূল্যায়ন করে থাকতে পারেন, কিন্তু কোম্পানি ও ভারতীয়রা তাকে অত্যন্ত প্রাসঙ্গিক মনে করেছিল।" নির্বাচনে পরাজয় সত্ত্বেও মুলার অক্সফোর্ডে ও বাইরে নিজের সুনাম রক্ষায় সমর্থ হয়েছিলেন: বেকারলেগের মতে, তিনি "জাতির বৌদ্ধিক জীবনে একটি কেন্দ্রীয় ভূমিকা অধিকার করে ছিলেন" এবং (ডওলিং-এর মতে) তাকে "সারা বিশ্ব শিক্ষাজাগতিক সাফল্যের মডেল হিসেবে দেখত"। ডওলিং মনে করেন যে, "নিজের জীবনকালেই মুলার এক ভাষাবিজ্ঞানী হিসেবে মূল্যহীন হয়ে পড়েছিলেন" এবং ভাষা অধ্যয়নের পরবর্তী মডেলদের কাছেও তার "প্রাসঙ্গিকতা সামান্যই"। বেকারলেগের মতে, খ্রিস্টান ধর্মপ্রচারণার কাজের প্রকৃতি সম্পর্কে মুলারের দৃষ্টিভঙ্গিটি দেখিয়ে দেয় সেই যুগে খ্রিস্টান বিদ্বজ্জনেরা "একটি অন্যান্য ধর্ম বিষয়ে অধিকতর সহিষ্ণু ও সুষম অধ্যয়ন প্রণালীর উন্নতিসাধনের কাজে সক্রিয় থাকার সময়" কতটা সমস্যার মুখোমুখি হতেন।
মনোনয়ন প্রত্যাহার করে নেওয়া প্রার্থীদের মধ্যে কোওয়েল কেমব্রিজ বিশ্ববিদ্যালয়ের প্রথ সংস্কৃত অধ্যাপকের পদে নির্বাচিত হন। সেই সময় মুলার ও অন্যান্যেরা তাকে সমর্থন করেন। গ্রিফিথ ১৮৬১ থেকে ১৮৭৮ সাল পর্যন্ত তার কলেজের অধ্যক্ষ ছিলেন (তারপর ব্যালেনটাইন এই পদ অলংকৃত করেন); অবসর গ্রহণের পর তিনি ভারতে এসে আরও কাজ করেন এবং ভারতেই প্রয়াত হন। স্বাস্থ্যের কারণে ব্যালেনটাইন অধ্যক্ষের পদ থেকে ইস্তফা দেন এবং ইংল্যান্ডে ফিরে যান। সেখানে তিনি ইন্ডিয়া অফিসে গ্রন্থাগারিকের দায়িত্ব গ্রহণ করেন (অধ্যাপক পদের সঙ্গে উইলসন এই পদটিও অলংকৃত করতেন)। ১৮৬৪ সালে ব্যালেনটাইনের মৃত্যু পর্যন্ত তিনি এই পদ অলংকৃত করেছিলেন।
গবেষক জেরেমি ডিবল (মুলারের বন্ধু সুরকার জন স্টেইনারের জীবনীতে) লিখেছিলেন যে, এই নির্বাচনটি "বিশ্ববিদ্যালয়ের সমসাময়িক পবিত্র ও ধর্মনিরপেক্ষ শক্তিগুলির মধ্যে আসন্ন সংঘাত, আকাদেমিক নির্বাচনের অক্সফোর্ডের ব্যবস্থার কালের অসঙ্গতি ও সংস্কারের জ্বলন্ত প্রয়োজনটির স্পষ্ট পূর্বলক্ষণ জানান দেয়"। ঊনবিংশ শতাব্দীর মধ্যভাগে পরিবর্তনের যে প্রক্রিয়া শুরু হয় তার ফলস্রুতি ব্রিটিশ পার্লামেন্ট কর্তৃক বলবৎ অক্সফোর্ড ও কেমব্রিজ বিশ্ববিদ্যালয় আইন ১৮৭৭। এই আইন বলে কমিশনারদের একটি গোষ্ঠীর হাতে বিশ্ববিদ্যালয় ও তার অধীনস্থ কলেজগুলির নতুন বিধিনিয়ম রচনার ক্ষমতা দেওয়া হয়। গচ্ছিত সম্পত্তি এবং ৫০ বছর বা তার বেশি পুরনো উপহারের সঙ্গে জড়িত নির্দেশনার পুনর্লিখনের ক্ষমতা কমিশনারদের দেওয়া হয়। ১৮৮২ সালে কমিশনারেরা বোডেন অধ্যাপক পদ-সংক্রান্ত নির্দেশাত্মক বিধিগুলি সংস্কার করেন। জোসেফ বোডেনের মূল ধর্মান্তরিতকরণ-সংক্রান্ত উদ্দেশ্যটির কথা আর উল্লেখ করা হয়নি, এমনকি অধ্যাপককে সমাবর্তন কর্তৃক নির্বাচিত হওয়ার বিধিও রদ করা হয়। ১৮৮১ সালে ব্যালিওল কলেজের ক্ষেত্রে কমিশনারদের নতুন বিধির মধ্যে যুক্ত হয় বোডেন অধ্যাপক পদ অলংকৃতকারী ব্যক্তিকে কলেজের ফেলো হিসেবে নিয়োগ করার কথা, এর মাধ্যমে পদটির সঙ্গে ব্যালিওলের একটি সম্পর্ক স্থাপিত হয়, যা এখনও বজায় রয়েছে। অন্যান্য অধ্যাপক পদগুলির ক্ষেত্রে পদ খালি হলে বিশ্ববিদ্যালয় পরিষদ এখন নির্বাচকদের একটি বোর্ড আহ্বান করে থাকে। এই বোর্ডে ব্যালিওলের দুই প্রতিনিধি থাকেন। ২০১৭ সালের হিসেব অনুযায়ী, বর্তমানে সংস্কৃত অধ্যাপকের পদটিতে রয়েছেন ক্রিস্টোফার মিনকৌস্কি। তিনি ২০০৫ সালে উক্ত পদে নিযুক্ত হন। তার পূর্বসূরি রিচার্ড গমবার্ক বলেছিলেন যে তিনি অবসর গ্রহণের পর যেন অপর কোনও অধ্যাপককে এই পদে নিয়োগ করা হয় তা নিশ্চিত করতে ২০০৪ সালে "একটি বড়ো যুদ্ধ করতে হয়েছে"। তিনি বলেন যে এটিই যুক্তরাজ্যের শেষ অবশিষ্ট সংস্কৃত অধ্যাপকের পদ এই বিষয়টি বিশ্ববিদ্যালয় উলবব্ধি করতে পেরেছে বলেই তিনি জয়লাভ করেছেন।
বিল্ডমুসেট
বিল্ডমুসেট (Bildmuseet; বাংলা অর্থ: ছবি জাদুঘর) উমিয়া, উত্তর সুইডেনে অবস্থিত একটি সমসাময়িক শিল্প জাদুঘর।
ইতিহাস
উমিয়া বিশ্ববিদ্যালয় দ্বারা ১৯৮১ সালে প্রতিষ্ঠিত হয় এই জাদুঘর এবং এখানে সুইডীয় ও আন্তর্জাতিক সমসাময়িক শিল্প, চাক্ষুষ সংস্কৃতি, নকশা এবং স্থাপত্য প্রভৃতির প্রদর্শন করা হয়। প্রদর্শনী প্রোগ্রামের সাথে এটি বক্তৃতা, স্ক্রীনিং, কনসার্ট, প্রদর্শনী এবং কর্মশালার আয়োজন করে। ২০১২ সালের বসন্তে, জাদুঘর উমিয়া আর্টস ক্যাম্পাস নেভিগেশন নতুন প্রাঙ্গনে সেগুলোকে স্থানান্তর করে। নতুন বিল্ডমুসেট যা একটি সাত তলা বিল্ডিং (স্থপতি: হেনিং লারসেন স্থপতি), মে ১৯, ২০১২ থেকে জনসাধারণের জন্য উন্মুক্ত করে দেয়া হয়।
thumbnail|অভ্যন্তর ভবনের বহির্দিক এলোমেলোভাবে ব্যবধানে জানালা মধ্যে আবৃত এবং সম্মুখীন একজাতীয় হালকা পদার্থে তৈরি যা সময় অতিক্রান্ত হওয়ার সাথে সাথে ধূসর বর্ণ ধারণ করবে। ভবনটির অভ্যন্তরদিক জানালার শ্বেত দ্বারা সজ্জিত এবং উক্ত দিক উরে নদীতীরের দিকে মুখ করে থাকে।
স্বীকৃতি
বিল্ডমুসেট ইউরোপীয় জাদুঘর ফোরাম কর্তৃক নভেম্বর, ২০১৩ সালে ইউরোপের তিনটি জাদুঘরের মধ্যে একটি হিসেবে মনোনীত হয়। ইউরোপ মিউজিয়াম প্রাইজ কাউন্সিল তিনটি জাদুঘরের একটির স্বীকৃতি পায়।
গ্যামলিয়া-এ বিল্ডমুসেট
১৯৮১-২০১১ সালের দিকে বিল্ডমুসেট গ্যামলিয়ার একটি নব-নির্মিত ভবনে অবস্থিত ছিল যা ভ্যাস্টারবটেন জাদুঘরের নিকটে। ১৯৯৪ সালে বিল্ডমুসেটকে ছয়টি প্রদর্শনীর হলে পাঠানো হয় এবং মোট ১,২০০ বর্গমিটার স্থান লাভ করে।
গ্রেইম ওয়াটসন
প্রথম-শ্রেণীর ক্রিকেট
জাতীয় সেবায় অংশ নেন। কিন্তু ছাত্র অবস্থায় থাকায় তাকে এ দায়িত্ব থেকে অব্যাহতি দেয়া হয়। ১৯৬৪-৬৫ মৌসুম থেকে ১৯৭৬-৭৭ মৌসুম পর্যন্ত গ্রেইম ওয়াটসনের প্রথম-শ্রেণীর খেলোয়াড়ী জীবন চলমান ছিল। ভিক্টোরিয়ায় খেলোয়াড়ী জীবনের সূত্রপাত ঘটান ও দ্রুত দলের নিয়মিত খেলোয়াড়ে পরিণত হন। প্রথম পূর্ণাঙ্গ মৌসুমে ব্যাট ও বল হাতে যথেষ্ট সফল হন।
স্ট্রাটোমণ্ডল
স্ট্রাটোমণ্ডল অঞ্চল পৃথিবী থেকে ১২ কিলোমিটার (৭.৫ মাইল, ৩৯,০০০ ফুট) উপরে ট্রপোবিরতি হতে শুরু হয়ে স্ট্র্যাটোপজ পর্যন্ত ৫০ থেকে ৫৫ (৩১-৩৪ মাইল; ১৬০,০০০- ১৮০,০০০ ফুট) কিলোমিটার এলাকা জুড়ে বিস্তৃত। স্ট্রাটমণ্ডলে শীর্ষে বায়ুমন্ডলীয় চাপ সমুদ্র পৃষ্টের ১০০০ ভাগের এক। ওজোন স্তর দ্বারা অতিবেগুনি রশ্মির বিকিরণ শোষণ বৃদ্ধির কারণে উচ্চতার সঙ্গে সঙ্গে এই স্তরের তাপমাত্রা বাড়ে। ট্রপোপজে তাপমাত্রা যথেষ্ট কম, -৬০° সেলসিয়াস বা -৭৬° ফাঃ (২১০ কেলভিন); কিন্তু স্ট্র‍্যাটোমণ্ডল ধরে যত উপর দিকে ওঠা যায়, তত উষ্ণতা বাড়তে থাকে। স্ট্রাটোবিরতিতে পৌঁছে এই তাপমাত্রা তার সর্বোচ্চ মাত্রায় পৌঁছায় - ০° সেলসিয়াস। স্ট্র্যাটোবিরতি বাস্তবে স্ট্রাটোমণ্ডল ও মেসোমণ্ডলের মধ্যবর্তী সর্বোষ্ণ অঞ্চল।
গ্রেইম ওয়াটসন
প্রথম-শ্রেণীর ক্রিকেট
১৯৬৪-৬৫ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক হয় তার। ১৯৬৫-৬৬ মৌসুমে মেলবোর্নে সাউথ অস্ট্রেলিয়ার বিপক্ষে ইনিংসে ব্যক্তিগত সেরা বোলিং পরিসংখ্যান গড়েন ৬/৬১। এরপর ১৯৭১-৭২ মৌসুম থেকে ১৯৭৪-৭৫ মৌসুম পর্যন্ত ওয়েস্টার্ন অস্ট্রেলিয়ার প্রতিনিধিত্ব করেন। পরবর্তীতে ১৯৭৬-৭৭ মৌসুমে নিউ সাউথ ওয়েলসের পক্ষে খেলেন। এরফলে প্রথম খেলোয়াড় হিসেবে শেফিল্ড শিল্ডে তিনটি ভিন্ন রাজ্য দলের পক্ষে খেলার গৌরব অর্জন করেন।
১৯৭১-৭২ মৌসুমে ওয়েস্টার্ন অস্ট্রেলিয়ায় চলে যান। ১৯৭১-৭২, ১৯৭২-৭৩ ও ১৯৭৪-৭৫ মৌসুমে তিনবার শেফিল্ড শিল্ডের শিরোপা জয়ে ওয়েস্টার্ন অস্ট্রেলিয়া দলের গুরুত্বপূর্ণ ভূমিকা পালন করেন। ১৯৭১-৭২ মৌসুমে বিশ্ব একাদশের বিপক্ষে অনানুষ্ঠানিক দুই টেস্টে খেলেন। ব্যাটিং উদ্বোধনে নামতেন তিনি। তন্মধ্যে, দ্বিতীয় খেলায় টনি গ্রেগের বল মোকাবেলা করতে গিয়ে মুখে গুরুতর আঘাতপ্রাপ্ত হন। চিকিৎসকের অবসর গ্রহণের উপদেশকে অগ্রাহ্য করে ছয় সপ্তাহ পরই পুনরায় খেলার জগতে ফিরে আসেন।
অংশগ্রহণকৃত সকল প্রথম-শ্রেণীর খেলায় আট সেঞ্চুরি সহযোগে ৩২.৬৮ গড়ে ৪,৬৭৪ রান তুলেন। এছাড়াও, ২৫.৩১ গড়ে ১৮৬ উইকেট পান। আটবার ইনিংসে পাঁচ-উইকেট লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও দুইটি একদিনের আন্তর্জাতিকে অংশগ্রহণ করেছিলেন গ্রেইম ওয়াটসন। ৩১ ডিসেম্বর, ১৯৬৬ তারিখে কেপটাউনে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ১০ আগস্ট, ১৯৭২ তারিখে ওভালে স্বাগতিক ইংল্যান্ডের বিপক্ষে সর্বশেষ টেস্টে অংশগ্রহণ করেছিলেন তিনি।
ঘরোয়া ক্রিকেটে সুন্দর খেলা প্রদর্শনের স্বীকৃতিস্বরূপ দক্ষিণ আফ্রিকা গমনে অস্ট্রেলিয়া দলের সদস্যরূপে অন্তর্ভুক্ত করা হয়। পাঁচ টেস্টের ঐ সিরিজের তিনটিতে অংশ নেন তিনি। ১৯৬৯-৭০ মৌসুমে নিউজিল্যান্ড গমন করেন।
১৯৭২ সালে অস্ট্রেলিয়া দলের সদস্যরূপে ইংল্যান্ড গমন করেন। ঐ সফরে হ্যাম্পশায়ারের বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ রান তুলেন। ব্যাটিং উদ্বোধনে নেমে কিথ স্ট্যাকপোলের সাথে ৩০১ রান করেন। এ পর্যায়ে ২৩৪ মিনিটে ২৬ চার ও ৫ ছক্কা সহযোগে ২৩৪ রান তুলেছিলেন তিনি। ফলশ্রুতিতে অস্ট্রেলিয়া একাদশ নয় উইকেটে জয় তুলে নেয়। ফলশ্রুতিতে, প্রথম টেস্টে খেলার সুযোগ পান। খেলায় তিনি ০ ও ২ রান তুলেন। এরফলে দলের বাইরে অবস্থান করতে হয় তাকে। পঞ্চম টেস্টে পুনরায় অংশগ্রহণের সৌভাগ্য হয় তার। সর্বোপরি, এ সফরটি চমৎকারভাবে কাটিয়েছিলেন।
অবসর
১৯৭৫ সালে সিডনিতে চলে যান। সেখানে তিনি বিপণন নির্বাহী হিসেবে কাজ করতে থাকেন। এ সময়ে নিউ সাউথ ওয়েলসের পক্ষে কয়েকটি খেলায় অংশ নিয়েছিলেন। ১৯৭৭ সালে ক্যারি প্যাকারের পরিচালনায় বিশ্ব সিরিজ ক্রিকেট খেলার জন্যে চুক্তিবদ্ধ হন। ১৯৭৭-৭৮ ও ১৯৭৮-৭৯ মৌসুমে বিশ্ব সিরিজ ক্রিকেটে গুরুত্বহীন খেলায় অংশ নিয়েছিলেন গ্রেইম ওয়াটসন। এরফলে কার্যত তার প্রথম-শ্রেণীর খেলোয়াড়ী জীবনের ইতি ঘটে।
খেলার ধরন
সর্বক্রীড়ায় পারদর্শী হিসেবে গ্রেইম ওয়াটসন এএফএলে মেলবোর্নের পক্ষে খেলেন। ক্রিকেট খেলার পাশাপাশি অস্ট্রেলীয় রুলস ফুটবলেও সমান দক্ষতা প্রদর্শন করেছিলেন। ১৯৬৫ ও ১৯৬৬ সালের ভিক্টোরিয়ান ফুটবল লীগে (ভিএফএল) মেলবোর্নে পক্ষে অস্ট্রেলীয় রুলস ফুটবল খেলেছেন। তিনটি রাজ্য দলের পক্ষে ক্রিকেট খেলেছেন তিনি। মাঝারিসারির ব্যাটসম্যান ও মিডিয়াম পেস বোলার হিসেবে তার সুনাম ছিল। মূলতঃ ভেজা উইকেটে তিনি কাটের মারে সবিশেষ দক্ষ ছিলেন।
ব্যক্তিগত জীবন
প্রশিক্ষিত স্থপতি ছিলেন। ক্রীড়া স্টেডিয়াম ব্যবস্থাপনায় কাজ করেছেন। তন্মধ্যে, সিডনি অলিম্পিকের আশেপাশের এলাকা অন্যতম। ব্যক্তিগত জীবনে চারবার পাণিগ্রহণ করেছিলেন।
২৪ এপ্রিল, ২০২০ তারিখে ৭৫ বছর বয়সে ক্যান্সারে আক্রান্ত হয়ে নিউ সাউথ ওয়েলসের বারাডু এলাকায় গ্রেইম ওয়াটসনের দেহাবসান ঘটে।
ভিবিআই-২৯০২
এন ভিবিআই-২৯০২ হলো একটি প্রস্তাবিত কোভিড-১৯ টিকা, যা মার্কিন যুক্তরাষ্ট্রের ভ্যারিয়েশন বায়োটেকনোলজিস তৈরি করেছে।
স্বরতীক্ষ্ণতা
right|thumb|250px|পশ্চিমা স্বরলিপিতে স্বরচিহ্নসমূহের ভিন্ন ভিন্ন উল্লম্ব অবস্থান ভিন্ন ভিন্ন স্বরতীক্ষ্ণতা নির্দেশ করে। &
ভিবিআই-২৯০২
ইতিহাস
২০২০ সালের প্রথম দিকে, এনআরসি-এর সহযোগিতায় ভিবিআই-এর টীকা-ভিবিআই-২৯০০ তৈরি করা হয়েছিল। কোম্পানির মতে, তাদের দুটি টীকা প্রার্থী রয়েছে-"এনভেলপড ভাইরাস-লাইক পার্টিকেল (ইভিএলপি)"। ভিবিআই -২৯০১ হল একটি "ট্রাইভালেন্ট প্যান-করোনাভাইরাস টীকা যা সার্স-কোভি-২, সার্স-কোভি এবং মার্স -কোভি স্পাইক প্রোটিনকে প্রকাশ করে"। ভিবিআই-২৯০২ হল একটি "একচেটিয়া কোভিড-১৯-নির্দিষ্ট টীকা য সার্স-কোভি-২ স্পাইক প্রোটিনকে প্রকাশ করে"। ৯ মার্চের মধ্যে, ভিবিআই-২৯০২- এর প্রাথমিক পর্যায় ১/২ অধ্যয়ন চলছিল।  ভিবিআই ফেডারেল সরকারের কাছ থেকে কোভিড-১৯ টীকা  উন্নয়নের জন্য সিএ$৫৬ মিলিয়ন পেয়েছে।
স্বরতীক্ষ্ণতা
সঙ্গীত তত্ত্ব ও শ্রুতিবিজ্ঞানের আলোচনায় স্বরতীক্ষ্মতা বা গ্রাম বলতে সঙ্গীতে ব্যবহৃত ধ্বনিসমূহের এমন একটি প্রত্যক্ষণজাত বা উপলব্ধিজাত ধর্মকে বোঝায় যার দ্বারা সেই ধ্বনিগুলিকে একটি কম্পাঙ্কভিত্তিক স্বরগ্রামে একে অপরের সাপেক্ষে উঁচু (বেশি তীক্ষ্ণ) বা নিচু (কম তীক্ষ্ণ) অবস্থানে স্থাপন করা যায়। সাধারণভাবে বললে স্বরতীক্ষ্মতা হল সঙ্গীতের ধ্বনি বা স্বরের সেই বৈশিষ্ট্য যার সুবাদে সেটিকে সাঙ্গীতিক সুরের দৃষ্টিকোণ থেকে অপেক্ষাকৃত "উচ্চ" বা অধিক তীক্ষ্ণ কিংবা "নিম্ন" বা কম তীক্ষ্ণ হিসেবে বিচার করা যায়। স্বরতীক্ষ্মতা হল সাঙ্গীতিক স্বরের একটি অন্যতম প্রধান শ্রাবণিক বৈশিষ্ট্য। স্বরের অন্য প্রধান বৈশিষ্ট্যগুলি হল স্বরস্থায়িত্ব (duration), স্বরোচ্চতা (loudness) এবং স্বরগুণ (timbre)।
স্বরতীক্ষ্ণতাকে কখনও কখনও একটি কম্পাঙ্ক হিসেবে পরিমাণবাচক রূপ প্রদান করা হতে পারে, কিন্তু স্বরতীক্ষ্ণতা প্রকৃতপক্ষে একটি সম্পূর্ণ বস্তুনিষ্ঠ ভৌত বৈশিষ্ট্য নয়। বরং এটি সাঙ্গীতিক ধ্বনির একটি ব্যক্তিনিষ্ঠ মনোশব্দগত বৈশিষ্ট্য। ঐতিহাসিকভাবে স্বরতীক্ষ্ণতা ও মনের ভেতরে স্বরতীক্ষ্মতার প্রত্যক্ষণ বা উপলব্ধির গবেষণা মনোশব্দবিজ্ঞানের একটি কেন্দ্রীয় সমস্যা হিসেবে পরিগণিত এবং শ্রবণতন্ত্রে শব্দ বা ধ্বনি কীভাবে উপস্থাপিত হয়, প্রক্রিয়াজাত হয় ও কীভাবে এর প্রত্যক্ষণ বা উপলব্ধি হয়, সে বিষয়ক তত্ত্বগুলি প্রণয়নে ও পরীক্ষণের ক্ষেত্রে এই গবেষণাটি একটি গুরুত্বপূর্ণ ভূমিকা পালন করেছে।
ভিবিআই-২৯০২
বহিঃসংযোগ
https://www.vbivaccines.com/press-releases/vbi-2902-preclinical-and-challenge-study-data/
তাপমণ্ডল
থাম্ব|মহাকাশ থেকে পৃথিবীর বায়ুমণ্ডল যেমন দেখায়, দিগন্তে বিভিন্ন রঙের ব্যান্ডের মতো। নিচ থেকে, [[অস্তরাগ|অন্তরাগ  ট্রপোমণ্ডলকে মেঘের সিলুয়েটের সাথে কমলা রঙে এবং স্ট্র্যাটোমণ্ডলকে সাদা ও নীল রঙে আলোকিত করে। এরপর মেসোমণ্ডল (গোলাপী এলাকা)  কার্মান রেখার  ঠিক নীচে একশ কিলোমিটার এবং নিম্ন তাপমণ্ডলের (অন্ধকার) গোলাপী রেখা  পর্যন্ত প্রসারিত হয়। এটি কয়েকশো কিলোমিটারের বেশি সবুজ এবং লাল অরোরাকে ধারণ করে।]] তাপমণ্ডল (থার্মোস্ফিয়ার নামেও পরিচিত) প্রায় ৮০ কিলোমিটার (৫০ মাইল;২৬০.০০০ ফুট) উপরে অবস্থিত এবং মেসোবিরতি থেকে তাপবিরতি পর্যন্ত এই স্তরের তাপমাত্রা উচ্চতা বৃদ্ধি সঙ্গে সঙ্গে বাড়তে থাকে যা এক্সোমণ্ডলে প্রবেশ করলে উচ্চতার সঙ্গে সঙ্গে ধ্রুবক হয়। যেহেতু তাপবিরতি এক্সোমণ্ডলের নিচে অবস্থিত তাই একে এক্সোবেসও বলা হয়। এর গড় উচ্চতা পৃথিবী থেকে প্রায় ৭০০ কিলোমিটার কিন্তু প্রকৃতপক্ষে সৌর ক্রিয়া ও ব্যাপ্তি সঙ্গে পরিবর্তিত হয় ৫০০ থেকে ১০০০ (৩১০-৬২০ মাইল; ১৬০০০০০-৩৩০০০০০ ফুট) কিলোমিটার পর্যন্ত। এই স্তরের তাপমাত্রা সর্বোচ্চ ১,৫০০° সেলসিয়াস (২,৭০০° ফাঃ) পর্যন্ত হয়। আন্তর্জাতিক মহাকাশ স্টেশন-এর কক্ষপথ এই স্তরের ৩২০ থেকে ৩৮০ কিলোমিটারের (২০০ এবং ২৪০ মাইল) মধ্যে অবস্থিত। মেরুজ্যোতি যা উত্তর গোলার্ধে অরোরা বোরিয়ালিস (aurora borealis) এবং দক্ষিণ গোলার্ধে অরোরা অস্ট্রালিস (aurora australis) নামে পরিচিত তা মাঝেমধ্যে তাপমণ্ডল এবং এক্সোমণ্ডল নিচের অংশ দেখা যায়।
মানাড (ফাংশনাল প্রোগ্রামিং)
এর দ্বারা মানাড একটি বৃহৎ পরিসর এর সমস্যার সমাধান করে, যেমন সম্ভাব্য অনির্দিষ্ট মান সমূহ নিয়ে কাজ করা ( মানাডের মাধ্যমে), অথবা মানসমূহকের একটি নমনীয় ও সুগঠিতভাবে তালিকা ভুক্ত করা (  মানাডের মাধ্যমে)। মানাডের সাহায্যে একজন প্রোগ্রামার একগাদা জটিল ফাংশনের একটা অনুক্রম কে একটা সংক্ষিপ্ত পাইপলাইনে পরিণত করতে পারে যেটা আনুষঙ্গিক ডেটা ব্যবস্থাপনা, প্রোগ্রাম নিয়ন্ত্রণ প্রবাহ(কন্ট্রোল ফ্লো) অথবা পার্শ্বপ্রতিক্রিয়া ইত্যাদিকে একটি বিমূর্তন(অ্যাবস্ট্রাকশন) এর পিছনে ফেলতে পারে।
মানাডের ধারণা এবং শাব্দিক উৎপত্তি উভয়ই ক্যাটাগরি তত্ত্ব হতে মূলত সৃষ্ট, যেখানে এটিকে বাড়তিভাবে গঠিত ফাঙ্কটর আখ্যা দেয়া হয়েছে। আশির দশকের শেষ দিকে ও নব্বুই দশকের শুরুর দিকে গবেষণার মাধ্যমে প্রমাণিত হয়ে যে, মানাডের সহায়তায় কম্পিউটার বিজ্ঞানের আপাতদৃষ্টিতে অসম সমস্যাগুলিকে একটি সমন্বিত ও ফাংশনাল মডেল এ উন্নীত করা সম্ভব। ক্যাটাগরি থিওরি কিছু আনুষ্ঠানিক রিকোয়ারমেন্ট প্রদান করে, যএটাকে মানাডিয় সূত্র হিসাবে অভিত করা যেতে পারে, যাকে যেকোন মানাড চরিতার্থ করতে পারে ও এগুলোর সাহায্যে মানাডিয় কোডসমূহকে যাচাই করা যেতে পারে
যেহেতু মানাড কম্পুগণনার জন্য প্রয়োজনীয় সেমান্টিকস কে স্পষ্টভাবে বর্ণিত করে, সেহেতু মানাডের সাহায্যে কম্পিউটার ভাষার সুবিধাজনক সম্প্রসারণ সম্ভব। কিছু কম্পিউটার ভাষা, যেমন হাস্কেল, তাদের মূল লাইব্রেরি তে, মানাডের সাধারণ গঠন ও প্রচলিত নিদর্শনের জন্য পূর্ববর্ণিত সংজ্ঞা প্রদান করে।
পরিচিতি
"একটি মানাড  এর জন্য, হরফ(টাইপ)  নির্দেশ করে, মানাডের প্রসঙ্গে,   টাইপের মান ব্যবহারের ক্ষমতা" —সি. এ. ম্যাকান
একটি উদাহরণ: Maybe
মানাডের দ্বারা কেন ও কীভাবে প্রোগ্রাম করতে হবে তা একটি ছোট উদাহরণে প্রদত্ত স্যুডোকোডের সাহায্যে বোঝানো যায়। অনির্দিষ্ট মান ও ক্রিয়াপ্রণালী(অপারেশনস) হচ্ছে সফটওয়ার এর একটি বিশেষ সমস্যা, যেটাকে সৌষ্ঠবের সাথে মোকাবিলা করার জন্য প্রস্তত থাকলেই কেবলমাত্র সেই সফটওয়ার শক্তিশালী হিসেবে গৃহীত হবে।
এই উদ্দেশ্যে প্রথম করণীয় হচ্ছে একটি অপশনাল টাইপ তৈরি করা যা একটি নির্দিষ্ট গাণিতিক চলরাশিকে, কোন টাইপ  (  যে কোন টাইপ এর হতে পারে) এ মান বহন করছে কিনা তা চিন্থিত করবে। এই নতুন টাইপটিকে বলা হবে   এবং এই টাইপটির মান হতে পারে হয় টাইপ   অথবা শুন্যমান  । ধরি,   হল টাইপ   এর একটি মান   যেটা পূর্বেই সংজ্ঞায়িত কিন্তু কেবলমাত্র   এর প্রসঙ্গে ব্যবহৃত হবে। এটি করার কারণ হল, চলরাশিটি কোন সংজ্ঞায়িত মান বহন করছে, কি করছে না, এই দুই ক্ষেত্রের মাঝে গোলমাল দুর করার জন্য।
কে "মোড়ক" টাইপ হিসেবে বিবেচনা করা যেতে পারে, যেটি টাইপ  কে মুড়িয়ে বিল্ট-ইন এক্সেপশন হ্যান্ডলিং সমৃদ্ধ নতুন টাইপ এ পরিণত করে, যদিও সেটি এক্সেপশন এর কারণ সম্পর্কে কোন তথ্য বহন করে না।
নিম্নোক্ত কোডে,  উপসর্গ যুক্ত চলরাশিগুলোর টাইপ  অথবা কেবলমাত্র টাইপ  । উদাহরণস্বরূপ, যদি একটি চলরাশি   একটি মান বহন করে, তখন এটাকে   হিসেবে চিন্থিত করা হবে, যেখানে চলরাশি   এর টাইপ হচ্ছে  ।   হচ্ছে একটি অজ্ঞাতনামা (অ্যানোনিমাস) ফাংশন যার প্যারামিটার হচ্ছে   যার টাইপ অনুমিত (ইনফার্ড), এবং   হচ্ছে ফাংশন সংযুতি (ফাংশন কম্পোজিশন) কার্যকারক (অপারেটর)।
আরেকটু উন্নতিসাধন করা যায়, যদি একটি ফাংশন,  টাইপের সাহায্যে চিন্থিত (চেকড) এক্সেপশনগুলো নিয়ন্ত্রণ করতে পারে, শর্ট-সার্কিট করতে পারে এবং যদি কোন ধাপ ব্যর্থ হয় তাহলে   ফেরত দিতে পারে, কিন্তু যখন একটি গণনা সফল হয় তখন সঠিক মান ফেরত দিতে পারে।
ঠিক এই কাজ করার জন্য একটি যোগাত্মক ফাংশন হল । দুটি   মান   ও   এর যোগকে নিম্নোক্তভাবে সংজ্ঞায়িত করা যায়:
এর মানগুলোকে এক একটি করে বোঝা কষ্টসাপেক্ষ, এবং যতই অধিক পরিমাণে ফাংশন সংজ্ঞায়িত হতে থাকবে ততই এটি আরও কষ্টসাপেক্ষ হতে থাকবে। এথেকে পরিত্রানের একটি উপায় হচ্ছে ধাপগুলোকে একত্রে শ্রেণীবদ্ধ করা। একটি নিষ্পাদন (ইনফিক্স) চালক (অপারেটর), যেমন, এর সাহায্যে সহজভাবে এক ধাপ হতে পরের ধাপে ফলাফলগুলি (যেটি অনির্দিষ্ট হবার সম্ভাবনা আছে) প্রেরণ প্রদর্শিত করা যেতে পারে। যদিও টেকনিক্যালি এক একটি রেজাল্ট আরেকটি ফাংশনে প্রেরণ করা হচ্ছে, তারপরও চালক (অপারেটর) প্যারামিটার হিসেবে আরেকটি ফাংশনকে গ্রহণ করবে। যেহেতু   ইতিমধ্যে তার উত্পাদ (আউটপুট) এর টাইপ কে নির্দিষ্টায়িত করছে, সেহেতু এমন সব ফাংশন যাদের আউটপুট তাদের ইনপুট অপেক্ষা ভিন্ন, সেই সকল ফাংশনকে গ্রহণ করে অপারেটরকে নমনীয় রাখলে তা অপারেটরের জন্য সুবিধাজনকই হবে:
যেহেতু  ব্যবহারযোগ্য,   কে আরও সংক্ষিপ্ত ও সংহতভাবে পুনরায় সংজ্ঞায়িত করা যেতে পারে:
এই সংজ্ঞাটি আরও সংক্ষিপ্ত, তবে আরও বিশ্লেষণের মাধ্যমে অধিকতর গুরুত্বপূর্ণ একটি জিনিস সম্বন্ধে ধারণা পাওয়া যেতে পারে। প্রথমত, অধীন মানগুলিকে আরও  মান হিসেবে সংজ্ঞায়িত করার জন্য   এর কেবলমাত্র   ব্যবহার করা দরকার।   তার অধীন মানগুলোকে মুড়িয়ে (র‍্যাপিং করে) তাদের ওপর ক্রিয়াসাধন করে থাকে, সেটি সম্পর্কে জোর দিয়ে বলার জন্য, আমরা তাকে   নামক একটি ফাংশন হিসেবে পুনঃসংজ্ঞায়িত করি:
এখানে লক্ষণীয় বিষয় যে,  ফাংশনের সরলীকরণের জন্য এই দুটি ফাংশন   এবং   তৈরি করা হলেও তারা   এর কোন বৈশিষ্টের ওপর নির্ভর করে না, কেবলমমাত্র   টাইপের ওপরে নির্ভরশীল। এই ফাংশনগুলি   এর অধীন মানগুলির টাইপ নির্বিশেষে যেকোন মান ও ফাংশনের ওপর প্রযোজ্য হতে পারে। উদাহরণস্বরূপ, এখানে (ক্লীনের) ত্রৈধ যুক্তিবিদ্যা হতে একটি সংক্ষিপ্ত ঋণাত্মক চালক দেখানো হয়েছে যা অনির্দিষ্ট মানগুলির স্বয়ংক্রিয়করণের জন্য একই ফাংশনগুলি ব্যবহার করে:
বলা যায়,  টাইপ,   এবং   এর সাথে যুক্ত হয়ে একটি মানাড গঠন করে। যদিও অন্য অনেক মানাড ভিন্ন ভিন্ন যুক্তিভিত্তিক প্রক্রিয়াকেে একত্র করে, এবং হয়ত অতিরিক্ত কিছু বৈশিষ্টকে ধারণ করে, তাদের সকলে এই উদাহরণের মূলনীতি অনুসরণ করে এই তিনটি উপাদানের সাহায্যে (প্রত্যক্ষ অথবা পরোক্ষভাবে) গঠিত হয়।
সংজ্ঞা
ফাংশনাল প্রোগ্রামিং এ মানাডের প্রচলিত সংজ্ঞা, যেটা উপোরক্ত উদাহারণে ব্যবহৃত হয়েছে, সেটি আসলে ক্যাটাগরি থিওরির সাধারণ সংজ্ঞার তুলনায় ক্লেইসি ত্রৈধ হতে উৎপন্ন হয়েছে। এই দুটি গঠন গাণিতিকভাবে সমতুল্য বলে প্রমাণিত হয়েছে, কারণ উভয় সংজ্ঞাই একটি বৈধ মানাড প্রদান করবে। যদি আমাদের নিকট কোন সুসংজ্ঞায়িত সাধারণ টাইপ T ও U থাকে, তাহলে একটি মানাড তিনটি অংশ নিয়ে গঠিত বলা যায়:
তারপরও সম্পূর্ণভাবে মানাড হিসেবে পরিগণিত হতে উপর্যুক্ত তিনটি অংশের কিছু সূত্র মেনে চলতে হবে:
ব্যবহার
মানাড প্যাটার্ন এর ব্যবহার কেবলমাত্র কোড সংক্ষেপণ ও গাণিতিক যুক্তিপ্রয়োগের চাইতেও বহুদূরে বিস্তৃত। যে প্রোগ্রামিং ভাষা অথবা প্রচলিত প্যারাডাইম ই ব্যবহার করা হোক না কেন, মানাড প্যাটার্ন অনুসরণ করলে বিশুদ্ধ ফাংশনাল প্রোগ্রামিং এর অনেক সুবিধাই পাওয়া যায়। একটি নির্দিষ্ট প্রকার এর কম্পুগণনাকে বাস্তবায়ন (রেয়িফাই) করার মাধ্যমে একটি মানাড কম্পিউটেশনাল প্যাটার্ন এর বিরক্তিকর খুঁটিনাটি বেষ্টনীবদ্ধ (এনক্যাপসুলেট) করে এবং শুধু তাই নয়, এটি করে একটি ঘোষণামূলক উপায়ে করার মাধ্যমে কোডের স্পষ্টতা বৃদ্ধি করে। মানাডিক মান কেবলমাত্র নির্ণেয় মান প্রদর্শন করে না, তার সাথে সাথে নির্ণেয় প্রভাবকেও প্রকাশ করে থাকে। একটি মানাডিয় অভিব্যক্তির মানকে, বিশুদ্ধ অভিব্যক্তির ন্যায়, এর প্রাসঙ্গিক স্বচ্ছপদ দ্বারা প্রতিস্থাপন করা সম্ভব। এই সকল উপায়ে পুনর্লিখনে র ওপর ভিত্তি করে নানা রকম কলাকৌশল প্রয়োগ ও দক্ষতা বৃদ্ধি করা যেতে পারে।
সাধারনত, প্রোগ্রামাররা bind (বাধাঁই) ব্যবহার করে অনেকগুলি মানাডিয় ফাংশনের একটি অনুক্রম তৈরি করে, যার কারণে "প্রোগ্রামযোগ্য সেমিকোলন" হিসেবে মানাড পরিচিতি পেয়েছে, প্রসঙ্গত, অনেক অনুজ্ঞাসূচক (ইম্পারেটিভ) প্রোগ্রামিং ভাষা সেমিকোলনের সাহায্যে এজাহার (স্টেটমেন্ট) গুলি জোড়া দেয়।  তা সত্ত্বেও, এটা বলা গুরুত্বপূর্ণ যে, মানাড কখনও গণনার ক্রম পরিবর্তন করে না, এমনকি যেসকল প্রোগ্রামিং ভাষায় মানাড মুখ্য বৈশিষ্ট হিসেবে ব্যবহৃত হয় সেগুলোতেও; ফাংশনের সহজতর সংযুতি (কম্পোজিশন) প্রোগ্রামের ধাপগুলিকে ভেতর থেকে বিন্যস্ত করে। মানাডের প্রধান ব্যবহার হল প্রোগ্রামের কাঠামো সরলীকরণ এবং বিমূর্তনের (অ্যাবস্ট্রাকশন) মাধ্যমে সংস্রব পৃথকীকরণ।
মানাডের কাঠামোকে একটি স্বতন্ত্র গাণিতিক ও প্রসাধক (ডেকোরেটর) প্যাটার্নে র কম্পাইল করার সময়ের প্রকরণ হিসেবে দেখা যেতে পারে। কিছু কিছু মানাড বাড়তি ডেটা বহন করতে পারে যেটি ফাংশন দ্বারা উপলব্ধ নয়, আবার কিছু মানাড প্রোগ্রাম সম্পাদনের ওপর নিখুঁত প্রভাব বিস্তার করতে পারে। যেমন শর্তসাপেক্ষে ফাংশন সম্পাদন শুরু করা। যেহেতু মানাড অ্যাপ্লিকেশন প্রোগ্রামারদের ডোম‌েন লজিক বাস্তবায়ন করার সময় পূর্বে প্রস্তত করা মডিউলগুলোর মধ্যে বয়লারপ্লেট (গতবাধা) কোড খালাস করার ক্ষমতা প্রদান করে, তাই মানাডকে চেহারা-ভিত্তিক প্রোগ্রামিং এর একটি সরঞ্জাম হিসেবে বিবেচনা করা যেতে পারে।
মানাডের আরেকটি গুরুত্বপূ্র্ণ ব্যবহার হল ফাংশনাল কোডের বিশুদ্ধতা বজায় রাখতে পার্শ্বপ্রতিক্রিয়াগুলোকে আলাদা করা, যেমন ইনপুট/আউটপুট কিংবা পরিবর্তনযোগ্য অবস্থা (স্টেট)। বিশুদ্ধ ফাংশনাল ভাষাগুলিও এই সকল "অশুদ্ধ" পরিগণনা মানাডের সাহায্য ছাড়া (বিশেষভাবে) ফাংশন রচনা ও কন্টিনিউয়েশন-পাসিং স্টাইল (সিপিএস) এর একটি জটিল সংমিশ্রণের সাহায্যে সাহায্যে সম্পাদন করতে পারে। তবে মানাডের সাহায্যে এই সকল সমর্থন কাঠামোর বিমূর্তকরণ সম্ভব, মূলত, সিপিএস কোডে পাওয়া পুনরাবৃত্ত হওয়া প্রত্যেকটি প্যাটার্ন নিয়ে পৃৃথক পৃথক মানাডে বস্তাবন্দী করা।